Mjög mikill erill var hjá lögreglunni á höfuðborgarsvæðinu í nótt. Þrír sem tengjast hnífárás á lækjartorgi gista fangageymslur.
Allar fangageymslur í Reykjavík fylltust og þurfti því að vista fólk í fangaklefum lögreglunnar í Hafnarfirði, Ásgeir Þór Ásgeirsson aðstoðarlögreglustjóri hjá lögreglunni á höfuðborgarsvæðinu segir langt síðan grípa hafi þurft til þess.
Ég verð að viðurkenna að það er svona ákveðin vonbrigði með nóttina eins og öll dagskráin allt gekk bara ljómandi vel.
Ásgeir segir mikla unglingadrykkju hafa verið í borginni. Yfir 20 mál þar sem hafa þurfti afskipti af ungmennum undir aldri, sum þeirra voru vistuð í athvarfi.
Auðvitað verða náttúrulega alltaf einhver verkefni þegar svona margt fólk kemur saman, ámeðan dagskráin var jújú verið að grípa inní hjá ungu fólki með áfengi og það voru tveir svo ökumenn á meðan að dagskráin var í gangi sem voru stöðvaðir annar talsvert undir áhrifum og hinn peðfullur. Svo náttúrulega þegar dagskránni lýkur og flest af fólkinu fer heim þá náttúrulega tekur við þetta venjulega djamm.
Það var töluvert meira að gera en á venjulegri djammnótt, tvisvar sinnum fleiri mál á málaskrá en fyrir nóttina á undan.
Þetta voru þarna nokkur mál, þetta eru einhverjar held ég fjórar eða fimm líkamsárásir. Þar af ein auðvitað sem stendur uppúr, það er að segja varðandi alvarleika, þar sem að tveir ungir menn voru stungnir með eggvopni á lækjartorgi, það var held ég um hálf þrjú í nótt.

Tveir eru á sjúkrahúsi og þrír í haldi lögreglu eftrir hnífaárás á lækjartogi í nótt, mikill erill var hjá lögreglunni á höfuðborgarsvæðinu, mikið um unglingadrykkju og nokkrar líkamsárásir í miðborginni. Aðstoðarlögreglustjóri segir nóttina hafa verið vonbrigði. 